Տիկին Ջուլիետան մեդալների ծանր պարկն է բացում` թեթև սեթևեթելով. «Հլը էսիգ քիչ է Ֆելոյիս համար» : Սեղանին է փռում ամուսնու` տարբեր տարիներին ստացած փայլփլուն մեդալները, բազմաթիվ պատվոգրեր, վկայագրեր, այդ թվում Խորենացու մեդալն է` անկախության 20-րդ տարեդարձի առթիվ : «Էս հերիք չի՞ »,- հպարտանում է Ֆելիքս Ալիևը: 48 տարի հայ-ադրբեջանական այս զույգը միասին է, սերը տաք է մինչ օրս: Տիկին Ջուլիետան իր հայտնի ամուսնու մասին խոսելիս անընդհատ շեշետում է. «Ֆելոս լավն է» : Երբ իմացել է, որ ընտրյալն ադրբեջանցի է, կանգ չի առել, ասել է` «մարդս մարդ ըլնի» և չի փոշմանել : Փնտրում էր հենց այսպիսի գեղեցիկ, բարձրահասակ, «սարթ» տղամարդու. «Տղամարդ կա, ոնց որ կնոջ կինն էղնի»,- ծիծաղում է տիկին Ջուլիետան: